
                          Republika Kosova-Republic of Kosovo
                          Qeveria –Vlada-Government 
                                                    Ministria e Mbrojtjes
                                     Ministarstvo Odbrane / Ministry of Defense _____________________________________________________________________                                
     Drejtoria e Burimeve Njerëzore/Direktorat Ljudskih Resurs/Human Resources Directorate

Duke marrë parasysh nenin 5, paragrafi 1, nën paragrafi 1.3  dhe nenin 35  paragrafi 3 i Rregullores Nr. 07/2023 për Rekrutim në FSK, nenin 17 të Rregullores Nr. 12/2023 për Zhvillimin e Karrierës së Pjesëtarëve të Forcës së Sigurisë së Kosovës, si dhe duke pasur për bazë ofertën e ODC, dhe kërkesës nga G1SHPFSK nr. protokolli 5158/1, të datës 02.10.2025; Ministria e Mbrojtjes shpall: 

K O N K U R S  I  B R E N D SH Ë M
Për përzgjedhjen e 1 kandidati primar dhe 3 alternativ për studime në SHBA, në programin 13 javor
‘’Shkolla e Kandidatëve për Oficer’’ OCS

PROCEDURAT E APLIKIMIT DHE PËRZGJEDHJES

Kandidati që aplikon për  në  programin 13 javor ‘’Shkolla e Kandidatëve për Oficer’’ në SHBA duhet:
· Të jetë pjesëtar aktiv i FSK-së;
· Në ditën e mbylljes së konkursit të mos jetë më i vjetër se 31 vjeç (kriter i shtetit pritës); 
· Të ketë përfunduar studimet universitare civile (niveli bachelor); 
· Të mos ketë shkelje disiplinore dhe të mos jetë në procedurë për shkelje disiplinore; 
· Të jetë me gradë Rreshter (OR5), Rreshter Shtabor (OR6) apo Rreshter i Klasit të Parë (OR7); 
· Të ketë njohuri të gjuhës angleze sipas nivelit të kërkuar; 


Shënim; Oferta nga pala pritëse, për vitin 2026 është për një pozitë por me mundësi të shtimit të vendeve gjatë vitit, për këtë arsye kandidati  me më së shumti pikë do të kualifikohet automatikisht, ndërsa tre (3) kandidatët tjerë do të jenë alternativ në listën e pritjes dhe renditja do të jetë sipas pikëve të akumuluara gjatë testimeve.

Kandidatët e përzgjedhur pas përfundimit me sukses të programit programin 13 javor ‘’Shkolla e Kandidatëve për Oficer’’, gradohen në gradën e Nëntogerit të FSK-së  si oficer shtabi dhe karriera e tyre do të zhvillohet në fushat: Logjistikë, Personel, Komunikim, Financa, Ligjore. Kandidatët, të cilët nuk e përfundojnë me sukses programin, kthehen në pozitat e mëparshme ose në pozitat e lira të barasvlershme me gradën e tyre paraprake.


Testet që aplikohen:
· Testi ALCPT (testi i gjuhës angleze, min. 75%)
· Testin e inteligjencës dhe të njohurive të përgjithshme;
· Testi fizik;
· Intervista;
· Ekzaminimin shëndetësor. 
Shënim: Kalimi me sukses i testit paraprak është kusht për të drejtën e testimit në fazën vijuese.

E drejta në ankesë
· Pas publikimit te listës fillestare, pjesëtarët e FSK-së kanë te drejtë ankese në
një afat prej tri (3) ditësh pune nga dita e publikimit te listës, dhe afati i ankesës rrjedh ditën pasuese pas publikimit te listës përfundimtare.
· ﻿Ankesa i drejtohet për shqyrtim Bordit si autoritet kompetent që ka nxjerrë aktin/listën përfundimtare.
· ﻿﻿Kur Bordi përzgjedhës vlerëson se ankesa është e pranueshme
dhe e bazuar plotësisht, bën plotësimin dhe ndryshimin si dhe nxjerr listën përfundimtare.
· ﻿Kur Bordi përzgjedhës vlerëson se ankesa nuk është plotësisht e pranueshme dhe është e pabazuar, ankesën e përcjellë te Bordi për Shqyrtimin dhe Zgjidhjen e Ankesave në FSK, si shkallë e dytë, me sqarimet përkatëse, dhe në afat prej 2 ditëve të punës. 
· ﻿﻿ Bordi për Shqyrtimin dhe Zgjidhjen e Ankesave në FSK, brenda 5 ditëve të punës, vendos mbi ankesën dhe vendimin e dërgon te pjesëtari dhe te Bordi për Emërime dhe Gradime për përgatitjen e listës përfundimtare, e cila miratohet nga Komandanti i FSK-së.

Dokumentet e nevojshme për aplikim:
· Diploma universitare (bachelor),
· Ekstrakti i lindjes (jo më të vjetër së gjashtë (6) muaj);
· Certifikata nga gjykata që nuk është i dënuar dhe që nuk është nën hetime (dokumenti të jetë i nxjerrë brenda afatit të konkursit);
· Kopje e pasaportës;
· Foto portret 4x4 për aplikim ( elektronike); 
· Dëshmi për kualifikime tjera (nëse posedon);
· Dokumenti i zotësisë së veprimit. 

KUSHTET TJERA: 

· Përzgjedhja është e kushtëzuar me kalimin e suksesshëm të procesit të verifikimit të pastërtisë së figurës.
   


Afati i konkurrimit;
· [bookmark: _GoBack]Konkursi i rekrutimit do të jetë i hapur prej 21.10.2025 deri më 30.10.2025. ora 23:59.

Si të aplikoni; 
Aplikimi dhe njoftimi për përzgjedhjen e kandidateve është online  në adresën 
https://rekrutimi.fsk-rks.org/Apply  si dhe  njoftimi për shpalljen e konkursit munde ta shikoni edhe në web faqen e MM-së, https://mod.rks-gov.net, ku gjendet shpallja e konkursit. Kandidatët plotësojnë formularin e aplikimit online https://rekrutimi.fsk-rks.org/Apply dhe bashkëngjisin të gjitha dokumentet tjera të kërkuara nga ky formular. Kandidatet kanë të drejtë të aplikojnë deri në ditën e fundit të përmbylljes së konkursit. Për informata plotësuese, mund të kontaktoni në nr. Tel.038- 555584  dhe 038- 551930, nga ora 09:00 deri 15:00.


Ministria e Mbrojtjes dhe FSK-ja ofron trajtim të barabartë për të gjithë pjesëtarët e FSK-së dhe mirëpret aplikacionet e tyre, pa dallim nga përkatësia etnike apo gjinore sipas kushteve dhe kritereve të përcaktuara në këtë konkurs

